توپلوما اؤزلرینی سوروملو بیلن آنالار لا آتالار اوشاقلارینین شیلتاقلیقلارینی گؤردوکلری آن، اؤزلری دوز دوشوندوکلری کیمی یؤنلدیرلر. اوشاق گؤردویو هر بیر نهیی اؤزو اوچون آلار. اوشاغین اوشاقلیق گرکلری اؤدهنمهلیدیر. بیزیم توپلومداکی بوگونکو اوشاقلار، بؤیوکلری طرفیندن قورونورلار.
اوشاق هر عائیلهنین دوروموندان آسیلی اولاراق، عائیلهدن آلابیلهجکلرینی آلیر. عائیلهلرین دوروملارینا باخمایاراق، هامیسی بازاردان آلماغی اوشاغا اؤیرهدیرلر. اوشاق اؤیرهنیر گرکدیـیی هر بیر شئییی بازاردان آلا بیلر. تکجه چتین یئری پولونو آلماق دیر. پول دا آتا یا آنادان چیخدیـیی اوچون، چتینلیک قالمیر.
بیردن گؤروروک اوشاق بؤیویوب، اویونجاقلاری هر یئری بورویوب، گؤردویو ایش ده اویونجاقلارینی یئره تؤکوب اویناتماغی اولوب دیر. اوشاقلیق خاطیرهلری تئلویزیون، قئیملر، اویونجاقلار بیر ده شیلتاقلیقلاری اولوب. باجاریقلاردان خبر یوخ دیر. آنا-آتا اوشاغین بوتون ایشلرینی گؤرور. اوشاق ایسه نئجه خرجلهمهیی اؤیرهنیر. گؤزونو بازارا تیکیر. بازاری سئویر. بازاری آل-وئر یئری یوخ، بلکه آل یئری تانیییر.
توپلوم، یارادیجیلیغی یوخ، آراجیلیغا دهیر وئریر. عزیز تربیهلی اوشاقلار، گوندن-گونه باغلانیرلار باشقالارینا.
azb_Arab azb_Arab azb_Arab azb_Arab